CELEX: 32017R0410
Language: lt
Date: 2017-03-08 00:00:00
Title: 2017 m. kovo 8 d. Komisijos įgyvendinimo reglamentas (ES) 2017/410, kuriuo dėl leidimo naudoti kalio diformiatą turėtojo pavadinimo iš dalies keičiami reglamentai (EB) Nr. 184/2007 ir (ES) Nr. 104/2010 (Tekstas svarbus EEE. )

9.3.2017   
            
            
               LT
            
            
               Europos Sąjungos oficialusis leidinys
            
            
               L 63/98
            
         KOMISIJOS ĮGYVENDINIMO REGLAMENTAS (ES) 2017/410
   2017 m. kovo 8 d.
   kuriuo dėl leidimo naudoti kalio diformiatą turėtojo pavadinimo iš dalies keičiami reglamentai (EB) Nr. 184/2007 ir (ES) Nr. 104/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               bendrovė „BASF SE“ pateikė prašymą pagal Reglamento (EB) Nr. 1831/2003 13 straipsnio 3 dalį, siūlydama pakeisti leidimo turėtojo pavadinimą, nurodytą Komisijos reglamentuose (EB) Nr. 184/2007 (2) ir (ES) Nr. 104/2010 (3);
            
         
               (2)
            
            
               pareiškėjas teigia, kad 2016 m. lapkričio 15 d. bendrovė „ADDCON“ iš bendrovės „BASF“ įsigijo pašaro priedo kalio diformiato rinkodaros teises. Pareiškėjas pateikė atitinkamų savo prašymą patvirtinančių duomenų;
            
         
               (3)
            
            
               pasiūlytasis leidimo turėtojo pavadinimo pakeitimas yra tik administracinio pobūdžio, todėl nėra būtinybės iš naujo vertinti atitinkamų priedų. Apie šį prašymą pranešta Europos maisto saugos tarnybai;
            
         
               (4)
            
            
               kad bendrovei „ADDCON“ būtų leidžiama naudotis rinkodaros teisėmis, būtina pakeisti atitinkamų leidimų sąlygas;
            
         
               (5)
            
            
               todėl reglamentai (EB) Nr. 184/2007 ir (ES) Nr. 104/2010 turėtų būti atitinkamai iš dalies pakeisti;
            
         
               (6)
            
            
               saugos priežasčių, dėl kurių reikėtų nedelsiant pradėti taikyti šiuo reglamentu padarytus pakeitimus, nėra, todėl tikslinga nustatyti pereinamąjį laikotarpį, per kurį galėtų būti sunaudotos turimos atsargos;
            
         
               (7)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 184/2007 pakeitimas
   Reglamento (EB) Nr. 184/2007 priedo 2 skiltyje leidimo turėtojo pavadinimas „BASF SE“ pakeičiamas leidimo turėtojo pavadinimu „ADDCON“.
   2 straipsnis
   Reglamento (ES) Nr. 104/2010 pakeitimas
   Reglamento (ES) Nr. 104/2010 priedo 2 skiltyje leidimo turėtojo pavadinimas „BASF SE“ pakeičiamas leidimo turėtojo pavadinimu „ADDCON“.
   3 straipsnis
   Pereinamojo laikotarpio priemonės
   Turimas priedo, premiksų ir kombinuotųjų pašarų, kuriuose yra šio priedo, atsargas, atitinkančias nuostatas, taikomas prieš šio reglamento įsigaliojimą, galima toliau teikti rinkai ir naudoti tol, kol jos pasibaigs.
   4 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 8 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 268, 2003 10 18, p. 29.
   
      (2)  2007 m. vasario 20 d. Komisijos reglamentas (EB) Nr. 184/2007 dėl leidimo naudoti kalio diformiatą (Formi LHS) kaip pašarų priedą (OL L 63, 2007 3 1, p. 1).
   
      (3)  2010 m. vasario 5 d. Komisijos reglamentas (ES) Nr. 104/2010 dėl leidimo kalio diformiatą naudoti kaip paršavedžių pašarų priedą (leidimo turėtojas – BASF SE) ir kuriuo iš dalies keičiamas Reglamentas (EB) Nr. 1200/2005 (OL L 35, 2010 2 6, p. 4).